Z A P I S N I K

19. sjednice Vijeća Mjesnog odbora Dugave,
održane 8. studenog 2022.



Sjednica se održava 8. studenog u sjedištu Gradske četvrti Novi Zagreb - istok, Zagreb, Ulica svetog Mateja 93 s početkom u 18,30  sati.

Nazočni članovi vijeća:  Borovac Darko, Grobelšek Ivan, Josipović Josip, Maurović Tomislav, Petrinović Kruno, Pigac Oskar, Ptiček Berislav, Rosandić-Vujnović Alena, Snežana Stojaković.


Nenazočni članovi vijeća: 	nema ih

Ostali nazočni: 	nema ih
			
	
Predsjednik Berislav Ptiček konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati.

Vijećnica Alena Rosandić-Vujnović iznijela je dvije primjedbe na zapisnik s 18. sjednice, te ih VMO Dugave nije prihvatilo. Tijekom iznošenja druge primjedbe predsjednik Vijeća izdao je opomenu vijećnici Aleni Rosadnić-Vujnović za neprimjereno ponašanje i oduzeo joj riječ.

 Vijeće mjesnog odbora Dugave usvaja zapisnik 18. sjednice MO Dugave. (8 "za", 1 "protiv"). 



	Nakon toga na prijedlog predsjednika Vijeće bez rasprave, jednoglasno, utvrđuje

DNEVNI RED

1.	Prijedlog Programa održavanja komunalne infrastrukture na području Gradske četvrti Novi Zagreb - istok u 2023. – zaključak, donosi se 
2.	Plan malih komunalnih akcija Mjesnog odbora Dugave u 2023. godini – donosi se
3.	Sanacija pješačkih staza od betonskih kocki u naselju – zaključak, donosi se
4.	Sanacija šahta na Ulici sv. Mateja, blizina autobusne linije 109, ispred DVD Hrelić - zaključak, donosi se
5. 	Pitanja, prijedlozi i obavijesti	



   	Ad 1. Program održavanja komunalne infrastrukture na području Gradske četvrti Novi Zagreb - istok u 2023.

Predsjednik Vijeća Berislav Ptiček predstavio je Program održavanja komunalne infrastrukture na području Gradske četvrti Novi Zagreb - istok u 2023., kojim se u skladu s planiranim sredstvima i izvorima financiranja, određuju poslovi i radovi održavanja objekata i uređaja komunalne infrastrukture na podrudju Gradske četvrti Novi Zagreb - istok kojima se osigurava obavljanje komunalnih djelatnosti: održavanja građevina javne odvodnje oborinskih voda, održavanja čistoće javnih površina, održavanja javnih zelenih površina, redovitog održavanja nerazvrstanih cesta, za koji su planirana sredstva za financiranje u iznosu od ukupno 2,877.400,00 eura, a raspoređuju se za obavljanje poslova i radova održavanja na području Gradske četvrti prema djelatnostima i nositeljima provedbe Programa. Predsjednik Vijeća je otvorio raspravu u kojoj je istaknuto da bi spomenuta sredstva trebala zadovoljiti potrebe komunalnih tvrtki. Nakon toga je predmetni Program jednosglasno usvojen (9 "za"). 

ZAKLJUČAK
o Prijedlogu Programa održavanja komunalne infrastrukture na području Gradske četvrti Novi Zagreb - istok u 2023.


	1. Vijeće MO Dugave podržava predmetni Prijedlog Programa održavanja komunalne infrastrukture na području Gradske četvrti Novi Zagreb - istok u 2023.  
	2. Ovaj Zaključak dostavlja se Vijeću Gradske četvrti Novi Zagreb - istok.
[bookmark: _GoBack]
Ad 2. Plan malih komunalnih akcija Mjesnog odbora Dugave u 2023. godini

Predsjednik Vijeća Berislav Ptiček predstavio je Plan malih komunalnih akcija  Mjesnog odbora Dugave u 2023. godini, kojim se u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Dugave (u daljnjem tekstu: Mjesni odbor), a kojima se osigurava obavljanje komunalnih djelatnosti: održavanja javnih zelenih površina i redovitog održavanja nerazvrstanih cesta. Planirana sredstva za financiranje ovog plana u iznosu od ukupno 159.830,00 eura raspoređuju se za obavljanje poslova i radova održavanja na području Mjesnog odbora. 

VMO Dugave, bez rasprave, jednoglasno (9 „za“) donosi

Plan malih komunalnih akcija
Mjesnog odbora Dugave u 2023.

	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području )1Mjesnog odbora Dugave (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.

	2. Planirana sredstva za financiranje ovog plana u iznosu od ukupno 159.830,00 eura raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	2.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	86.480,00 €

	2.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	73.350,00 €

	Ukupno
	159.830,00 €



	3. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 456.565 m² uređenih javnih zelenih površina na području Mjesnog odbora.
	4. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	4.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	4.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	4.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 70.114 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 51.345,00 eura za asfalterski program i
	- 30 % ili 22.005,00 eura za ostale poslove redovnog održavanja.

	5. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.

	6. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	7. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2023. i ovim planom, a prema načelima štednje i racionalnog korištenja sredstava.

	8. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Novi Zagreb - istok u 2023.


					
	Ad 3. Sanacija pješačkih staza od betonskih kocki u naselju 
Predsjednik Vijeća Berislav Ptiček na temelju upita građana predložio je izradu plana sanacije pješačkih staza od betonskih kocki u naselju i otvorio raspravu. Vijećnici su u raspravi istaknuli da takav plan iziskuje detaljnu pripremu i dokumentiranje stvarno zatečenog stanja na terenu na području cijelog naselja, te da bi se o njemu trebalo raspravljati tek nakon što se  na uvid dobiju svi detalji stvarnih potreba za sanacijom. Stoga je većinom glasova (8 "za", 1 "suzdržan") odlučeno da se detaljni prijedlog predmetnog Plana sastavi i da se o njemu odlučuje na jednoj od idućih sjednica.  

	Ad 4. Sanacija šahta na Ulici sv. Mateja u blizini postaje autobusne linije 109, ispred DVD Hrelić

	Predsjednik Vijeća upoznao je vijećnike s potrebom sanacije šahta na Ulici sv. Mateja, u blizini postaje autobusne linije 109, ispred DVD Hrelić. U raspravi je istaknuto da je potrebna hitna intervencija Zagrebačkih cesta, jer je šaht propao, a predmetni zahtjev je jednoglasno usvojen (9 "za").

ZAKLJUČAK
			o sanaciji šahta na Ulici sv. Mateja u blizini postaje autobusne linije 109, ispred DVD Hrelić


	1. Vijeće MO Dugave zahtijeva hitnu sanaciju predmetnog šahta.  
	2. Ovaj Zaključak dostavlja se vijeću Gradske četvrti Novi Zagreb - istok, te podružnici Zagrebačke ceste Zagrebačkog holdinga d.o.o.

	Ad 5. Pitanja, prijedlozi i obavijesti	

Predsjednik Vijeća otvorio je točku dnevnog reda pozivom vijećnicima da postave svoja pitanja, prijedloge i obavijesti. Vijećnica Alena Rosandić Vujnović tom prilikom je omalovažala članove Vijeća te joj je predsjednik Vijeća izdao drugu opomenu. Na to je vijećnica odgovorila psovanjem članova Vijeća, te joj je predsjednik Vijeća izdao mjeru udaljavanja sa sjednice. Vijećnica je pri odlasku zamoljena da se ispriča članovima Vijeća, što je odbila i ponovno opsovala, nakon čega je napustila sjednicu. 


Dovršeno u 19.25 sati.


KLASA: 024-08/22-003/2244
URBROJ:  251-13-11-9-22-2
Zagreb, 8. studenog 2022.

Predsjednik
Vijeća Mjesnog odbora
Dugave

Berislav Ptiček
